נעמי קיס

נעמי קיס (28 ביוני 1941 – 4 במאי 1985<ref name=":0">"חלל בשמאל", "כל העיר (ירושלים)", 10.5.1985</ref>) הייתה פמיניסטית יהודייה-אמריקאית ופעילת שמאל בישראל, חברת מפלגת מחנה של"י. נולדה לשאול ולאה (ליליאן)<ref></ref> קיס (Kies) וגדלה במשפחה ציונית בניו יורק. למדה את התואר הראשון במכללת סווארת'מור וביקרה לראשונה במדינת ישראל ב-1965,<ref>The Black Panthers Of Israel, Amos Elon, The New York Times, 12.9.1971</ref> במסגרת כתיבת הדוקטורט שלה בנושא "דפוסי הצבעה בבחירות בירושלים" במכון הטכנולוגי של מסצ'וסטס (MIT)<ref name=":0" />. שנתיים לאחר מכן עלתה ארצה. תחילה עבדה כסוציולוגית ברשות לפינוי אזורי שיקום,<ref>"אנשי הקצוות גם מינוין וגם משמאל עלו מאמריקה", "מעריב", 22.2.1980</ref> ובינואר 1970 מונתה למרצה בחוג למדעי המדינה באוניברסיטה העברית בירושלים.<ref>"העלאות ומינויים באוניבר' העברית", "למרחב", 12.1.1970</ref>

==פעילותה למען הפנתרים השחורים==
עם פרוץ מאבקה של תנועת "הפנתרים השחורים" בשכונת מוסררה בראשית שנות ה-70, נרתמה קיס לסייע לחבריה בייעוץ, וזאת בעקבות הזדהותה עם המאבק וניסיונה הרב במחאה נגד מלחמת וייטנאם וזכויות השחורים בארצות הברית. היא אמנם לא הצטרפה כחברה בארגון באופן רשמי, אך סיפקה לחבריו הדלים ציוד, כמו רשמקול להקלטות, ואף הציעה לקנות עבורם מכונת שכפול ליצירת כרוזים, מכספי סל הקליטה שקיבלה כעולה חדשה. קיס ארגנה סימפוזיונים בנושא מאבק "הפנתרים" באוניברסיטה העברית, שבה גם הדפיסה עבורם מדי פעם בפעם חומרים שונים, כמו "הגדה של פסח בנוסח הפנתרים".

==פעילותה בשמאל==
קיס הייתה חברה בתנועת של"י ("שלום לישראל, שוויון לישראל") עם הקמתה בשנות ה-70 על ידי לובה אליאב ומרשה פרידמן. ב-1977 היא השתתפה ב"וועדה למען שלום צודק" בפריס בהשראת ברית המועצות ובהשתתפות ארגוני שמאל מכל העולם, שבה נקבע כי ארגון אש"ף הוא הגוף היחיד המוסמך לייצג את הפלסטינים. בשובה אמרה קיס: "לא הייתי מאושרת כאשר אמרו שם שהציונות היא אויבת האנושות". לימים מונתה קיס לעמוד בראש מועצת של"י ולייצג את התנועה בוועדת הפנים של ההסתדרות. בין היתר ביקרה בחברון, שם נפגשה עם ערבים מקומיים והביעה את התנגדותה ליישוב היהודי בעיר.

==פעילותה בתנועה הפמיניסטית==
קיס סייעה למרשה פרידמן בפעולותיה בתנועה הפמיניסטית בישראל, שהעלתה על הפרק נושאים כמו אלימות נגד נשים, זנות בקרב נערות, מניעת סרטן השד, פיקוח ילודה, הזכות של נשים לבצע הפלה מלאכותית ועוד. עם זאת, כאשר הקימה פרידמן את מפלגת הנשים ב-1977, לקראת הבחירות לכנסת התשיעית, קיס סירבה להצטרף אליה. בסופו של דבר, המפלגה לא עברה את אחוז החסימה.

==פרסומיה==
נעמי קיס (עורכת) בהשתתפות דן כספי, דעת קהל תעמולה ופוליטיקה (מקראה), ירושלים, האוניברסיטה העברית/הפקולטה למדעי החברה, תשל"א (1971).

נעמי קיס, "מדיניות חוץ ודעת קהל בישראל, 1967-1974", בתוך המקראה: בני נויברגר (עורך), דיפלומטיה בצל עימות - סוגיות נבחרות במדיניות החוץ של ישראל, תל אביב, האוניברסיטה הפתוחה, 1984.

==הנצחתה==
על שמה רחוב בירושלים, סמוך לשער שכם ולשכונת מוסררה.
רח' נעמי קיס, ירושלים. הנצחת שמה של קיס, נעשתה במכוון ברחוב שנמצא על גבול שכונת מוסררה.

==הערות שוליים==

* 

קטגוריה:סגל האוניברסיטה העברית בירושלים: מדע המדינה
קטגוריה:בוגרי מכללת סווארת'מור
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות מכללת סווארת'מור
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:עולות בשנות ה-1960
קטגוריה:עולים בשנות ה-1960
קטגוריה:פעילות פוליטיות ישראליות
קטגוריה:ישראליות שנולדו ב-1941
קטגוריה:ישראלים שנולדו ב-1941
קטגוריה:אמריקאיות שנולדו ב-1941
קטגוריה:אמריקאים שנולדו ב-1941
קטגוריה:ישראליות שנפטרו ב-1985
קטגוריה:ישראלים שנפטרו ב-1985
קטגוריה:אמריקאיות שנפטרו ב-1985
קטגוריה:אמריקאים שנפטרו ב-1985